古风 少年慕黄老,雅志在山林。
火食亦强勉,宁有婚宦心。
失脚堕世网,衰病忽侵寻。
放逐适天幸,独恨山未深。
一床元不睡,翛然横素琴。
开门毛发冷,湖阔月欲沈。古风贺监未尝死,江天醉初醒;
逸少亦度世,弭节过兰亭。
吾本淡荡人,转徙如蓬萍。
聊凭一杯绿,驻此双鬓青。
邂逅两仙翁,笙鹤游青冥。
还家不能食,浊世纷膻腥。古风功名如博戏,大叫或作卢。
文辞组绣耳,初不系贤愚。
负恃已可笑,憎嫉真区区。
平生学金丹,我岂斯人徒?
啸歌醉自和,颜鬓老不枯。
却後五百年,烟雨钓镜湖。古风牺象荐清庙,余材弃沟中;
二者虽甚远,残生其实同。
人当贵其身,岂复论穷通。
宁为原上草,一寸摇春风。古风木生虽拱把,鲜不困斧斤。
枯朽亦可全,又以芗故焚。
嘉禾终銍艾,岂独草见耘。
此理讲已熟,要当尊所闻。古井道傍有古井,久废无与汲。
邻里共浚之,寒泉稍来集。
驾言欲漱濯,冀远尘土袭。
踌躇复弃去,绠短安能及?古梅梅花吐幽香,百卉皆可屏。
一朝见古梅,梅亦堕凡境。
重叠碧藓晕,夭矫苍蚪枝。
谁汲古涧水,养此尘外姿?古诗能自得我心,无入不自得。
灵府长优闲,蕉鹿乌能惑。
浊醪吞数升,浩气漫漫塞。
醉来隐几酣,屡到华胥国。
人生贵适情,何当调语默。古寿人至闻五郎颇有老态作长句自遣齿落发斑儿亦老,志衰力惰我宁悲?
埋盆便可为池看,折竹何妨作马骑。
点诵内篇庄叟语,长歌半格白公诗。
此身未死须安顿,除却山村百不宜。